કન્યા રાશિમાં એક કાર્યકર્તા તરીકેના ઉત્તમ ગુણો છે, તેઓ જન્મજાત સફળ કર્મચારી છે.આ રાશિનો જીવનસાથી ઉત્તમ હોઈ શકે, તમને ખરેખર મદદરૂપ થાય તેવા લોકોમાં આ રાશિના વ્યક્તિઓ ચોક્કસ હશે, તેઓ નાની કે મોટી મદદમાં પણ ખચકાતાં નથી. આ રાશિના જાતકો ક્યારેય ખોટી રીતે કોઈની સાથે લડતાં નથી. માનવ જીવનને તેઓ ઉત્તમ રીતે સમજે છે.તેમનો કોઈની માટે ઝગડો પણ માનવીય અભિગમથી ભરપુર હશે. કન્યા રાશિના જાતકો હિસાબકિતાબના શોખીન હોય છે. તેઓ માહિતી અને ગણિતને ચાહે છે, પણ ઘણીવાર તેઓ તેમના ગણિતને પકડી રાખે છે. એટલે કે તેઓને કોઈ તેમના કામમાં ફેરફાર કરાવે તે પસંદ નથી, બલકે તેઓ કોઈ પણ કાર્યને નાનું પણ નથી સમજતાં. આ રાશિના જાતકો ડોક્ટર પાસે સામાન્યથી વધુ વાર જાય છે, નાના અમથા રોગમાં પણ તેઓ ડોક્ટર પાસે દોડી જાય છે. તેની પાછળ તેમનો ચીવટવાળો સ્વભાવ જવાબદાર છે. કન્યા રાશિના જાતકોએ વર્ષમાં થોડા દિવસ પોતાના કામને ભૂલવું જોઈએ.